Predkladacia správa

Ministerstvo spravodlivosti Slovenskej republiky predkladá na rokovanie vlády Slovenskej republiky ako iniciatívny materiál správu o  príprave zákona o odškodnení všetkých kategórií obetí komunistického systému v zmysle zákona č. 125/1996 Z. z. o protiprávnosti a nemorálnosti komunistického režimu.

Národná rada  Slovenskej republiky uznesením č. 2364 zo dňa 9. júla 2002, zaviazala vládu Slovenskej republiky vypracovať zákon, ktorým sa v zmysle § 6 zákona č. 125/1996 Z. z. o protiprávnosti a nemorálnosti komunistického systému upraví komplexne problematika zmiernenia niektorých krívd spáchaných na odporcoch komunistického režimu a na osobách, ktoré boli postihnuté jeho perzekúciami.

Listom zo dňa 31. júla 2002, číslo UV-5574/2002, zaslal predseda vlády uvedené uznesenie ministrovi spravodlivosti a požiadal ho o splnenie úlohy.

Uvedenú úlohu uložila Národná rada Slovenskej republiky v súvislosti so schválením návrhu skupiny poslancov Národnej rady Slovenskej republiky na vydanie zákona o poskytnutí jednorazového peňažného príspevku politickým väzňom a pozostalým manželkám. 

Vzhľadom na náročnosť uvedenej problematiky a potrebu spracovať ju komplexne, ale aj v súvislosti so zmenou politickej situácie a obmedzené možnosti štátneho rozpočtu, nie je v súčasnosti možné pripraviť navrhovaný zákon tak, ako bolo uložené uznesením Národnej rady Slovenskej republiky.  Z uvedeného dôvodu navrhujeme, aby vláda Slovenskej republiky o týchto skutočnostiach informovala Národnú radu Slovenskej republiky.